cyanic-selkie/wikianc huggingface dataset:
แอร์โครยอ
การให้บริการเครื่องบินไอพ่น
การให้บริการเครื่องบินไอพ่น เริ่มในปี ค.ศ. 1975 เมื่อเครื่องบินตูโปเลฟ ตู-154 ลำแรกได้ให้บริการเที่ยวบินจากกรุงเปียงยาง ไปยังปราก, เบอร์ลินตะวันออก (ในขณะนั้น) และมอสโก อย่างไรก็ตาม เนื่องจากเครื่องบินตู-154 มีจำนวนไม่เพียงพอ เครื่องบินจึงจำเป็นต้องจอดรับผู้โดยสารระหว่างทางที่อีร์คุตสค์และโนโวซีบีสค์เพิ่มด้วย ต่อมาเครื่องบิน ตู-154, ตู-134 และ อาน-24 ก็เริ่มให้บริการเที่ยวบินในประเทศ
สกายแทร็กซ์ ได้ประเมินสายการบินแอร์โครยอให้เป็นสายการบินที่แย่ที่สุดในโลก (ในด้านการบริการและความปลอดภัย) และยังเป็นสายการบินเดียวในโลกที่ได้รับการประเมิน 1 ดาว เนื่องจากการบริการที่ไม่มีประสิทธิภาพ
การจัดซื้อเครื่องบินใหม่และขยายเที่ยวบิน
หลังจากสิ้นสุดสงครามเย็น และการล่มสลายของรัฐคอมมิวนิสต์ ซึ่งส่งผลให้มีเที่ยวบินระหว่างประเทศน้อยลง กรมการบินพลเรือนเกาหลี (CAAK) ได้เปลี่ยนชื่อเป็น แอร์โครยอ ในเดือนมีนาคม ค.ศ. 1992 ต่อมาในปี ค.ศ. 1993 แอร์โครยอได้สั่งซื้อเครื่องบิน อิลยูชิน อิล-76 จำนวน 3 ลำ เพื่อใช้ขนส่งสินค้าไปยังประเทศจีนและรัสเซีย และยังซื้อเครื่องบิน ตูโปเลฟ ตู-204-300 ในเดือนธันวาคม ค.ศ. 2007 และมีนาคม ค.ศ. 2010 เพื่อนำมาใช้ในเที่ยวบินระหว่างประเทศแทนเครื่องเก่า หลังจากนั้น แอร์โครยอก็เริ่มปรับปรุงเครื่องบินให้ดีขึ้น และมีแผนเที่ยวบินไปยุโรป พร้อมกับเครื่องบินใหม่ ตู-204
ในเดือนกันยายน 2009 แอร์โครยอได้สั่งซื้อตัวอย่างเครื่องบิน ตู-204-300 และตู-204-100 และยังเจรจาในการสั่งซื้อเครื่องบินซุคฮอย ซูเปอร์เจ็ต 100 เพื่อใช้แทนที่เครื่องบิน ตู-134 และอาน-24
ต่อมา แอร์โครยอได้รับเครื่องบิน ตูโปเลฟ ตู-204-100B จำนวน 210 ที่นั่ง และใช้เป็นเที่ยวบินไปยังเมืองต้าเหลียน ประเทศจีน และในปี ค.ศ. 2010 ได้ทำพิธีเปิดเที่ยวบินเปียงยาง-เซี่ยงไฮ้ผู่ตง (เครื่องบิน ตู-134) โดยให้บริการ 2 เที่ยวบินต่อสัปดาห์ ในเดือนมกราคม ค.ศ. 2015 แอร์โครยอได้ทำการเปิดเที่ยวบินใหม่ไปยังปักกิ่ง, วลาดีวอสตอค และเฉิ่นหยาง
การให้บริการในเส้นทางใหม่
ในปี ค.ศ. 2011 แอร์โครยอได้เปิดเที่ยวบินใหม่ไปยังกัวลาลัมเปอร์และคูเวตซิตี โดยเครื่องบิน ตูโปเลฟ ตู-204 เปิดให้บริการช่วงฤดูการท่องเที่ยว คือช่วงเดือนเมษายน ถึงตุลาคม
ในปี ค.ศ. 2012 แอร์โครยอได้กลับมาเปิดเที่ยวบินกัวลาลัมเปอร์อีกครั้ง พร้อมกับการขยายเที่ยวบินไปยังเมืองฮาร์บิน ประเทศจีน และในปีเดียวกัน บริษัทชูเช ซึ่งเป็นบริษัทนำเที่ยว ก็ได้เปิดเส้นทางท่องเที่ยวในเกาหลีเหนือโดยเครื่องบินส่วนตัว เครื่องบินที่ให้บริการได้แก่ อิล-76, มิล-17, อาน-24, ตู-134 และตู-154 ส่วนเที่ยวบินระหว่างประเทศ ใช้เครื่องบิน ตู-204 หรือไม่ก็ อิล-62
ประวัติเที่ยวบินระหว่างเกาหลีเหนือ–เกาหลีใต้
เที่ยวบินระหว่างประเทศ เกาหลีเหนือ-เกาหลีใต้ ให้บริการครั้งแรกในปี ค.ศ. 2003 โดยเครื่องบิน ตูโปเลฟ ตู-154 ลงจอดที่ท่าอากาศยานนานาชาติอินช็อน แอร์โครยอเคยให้บริการเที่ยวบิน 40 เที่ยวไปยังโซล, ยังยัง และปูซาน ในประเทศเกาหลีใต้ ส่วนเที่ยวบินจากท่าอากาศยานฮัมฮึง ไปยังท่าอากาศยานนานาชาติยังยังนั้น เริ่มในปี ค.ศ. 2002 แต่ต่อมาท่าอากาศยานยังยังได้ปิดตัวลงในปี ค.ศ. 2008 และไม่มีเที่ยวบินพาณิชย์ระหว่างเกาหลีเหนือ-เกาหลีใต้อีกเลย
ฝูงบิน
ณ เดือนมกราคม พ.ศ. 2558 ฝูงบินของแอร์โครยอทั้งหมดประกอบไปด้วยเครื่องบินดังต่อไปนี้
การปรับให้ทันสมัย
ในปัจจุบัน แอร์โครยออยู่ระหว่างการระดมหาเครื่องบินใหม่ โดยเครื่องบินใหม่อาจจะถูกสร้างโดยรัสเซีย เนื่องจากถูกปิดกั้นจากสหรัฐอเมริกาและสหภาพยุโรป แอร์โครยอได้เลือกเครื่องบิน อิลยูชิน อิล-96 และซุคฮอย ซูเปอร์เจ็ต 100 ส่วนเครื่องบินที่มีอยู่อย่าง ตูโปเลฟ ตู-204 ก็มีประสิทธิภาพในการบินไปยังมอสโกโดยไม่หยุดพัก นอกจากนี้ แอร์โครยอยังได้ติดตั้งจอโทรทัศน์ในเครื่องบินตูโปเลฟ ตู-204 อีกด้วย
นิตรสาร แอร์ไลเนอร์เวิลด์ รายงานว่า แอร์โครยอ พยายามที่จะบินไปยังยุโรปอีกครั้ง ซึ่งเป็นปัจจัยที่จะให้เกิดเที่ยวบินเปียงยาง-เบอร์ลินในอนาคต การบินไปยังยุโรปได้รับการยินยอมอีกครั้งในเดือนเมษายน ค.ศ. 2010 หลังจากถูกปิดกั้นมา 7 ปี ในเดือนเมษายน ค.ศ. 2011 แอร์โครยอ ได้เปิดเที่ยวบินจากกรุงเปียงยางไปยังกัวลาลัมเปอร์ ประเทศมาเลเซีย สัปดาห์ละ 2 เที่ยว โดยเครื่องบิน ตู-204 และเที่ยวบินไปยังคูเวตซิตี ทุกสัปดาห์
ในเดือนตุลาคม ค.ศ. 2012 ได้มีการเปิดจองที่นั่งออนไลน์เป็นครั้งแรก และในช่วงไตรมาสแรกของปี ค.ศ. 2013 แอร์โครยอได้รับเครื่องบินใหม่อีกครั้ง เป็นเครื่องบิน อานโตนอฟ อาน-148
ตูโปเลฟ ตู-204
เครื่องบิน ตูโปเลฟ ตู-204 ลำแรก ถูกส่งมอบเมื่อวันที่ 27 ธันวาคม ค.ศ. 2007 ซึ่งถูกส่งข้ามฟากจากอุลยานอฟสก์มายังเปียงยาง ประกอบไปด้วยที่นั่งชั้นธุรกิจ 16 ที่ และชั้นประหยัด 150 ที่ เครื่องบินลำนี้เป็นเครื่องบิน ตูโปเลฟ ตู-204-300 ลำแรกที่ถูกส่งออกนอกประเทศรัสเซีย
ตั้งแต่ปี ค.ศ. 2008 เครื่องบิน ตู-204 ถูกกำหนดให้บริการเที่ยวบินระหว่างประเทศ ระหว่างเปียงยาง-สิงคโปร์ และเปียงยาง-กรุงเทพมหานคร
แอร์โครยอได้ให้บริการเครื่องบินไอพ่น ตู-204-100B ซึ่งเป็นรูปแบบที่ทันสมัยกว่าเครื่องบิน ตู-204-300 และในวันที่ 4 มีนาคม ค.ศ. 2010 แอร์โครยอได้รับมอบเครื่องบิน ตู-204-100B ลำที่สอง และเริ่มให้บริการในวันถัด ๆ มา
การถูกสั่งห้ามไม่ให้เข้าไปในสหภาพยุโรป
เนื่องจากปัจจัยด้านความปลอดภัยและมลพิษทางเสียง แอร์โครยอจึงถูกสั่งห้ามไม่ให้เข้าไปในสหภาพยุโรป ตั้งแต่เดือนมีนาคม ค.ศ. 2006 คณะกรรมาธิการแห่งสหภาพยุโรป ได้พบข้อบกพร่องของเครื่องบินในหลุมจอดของท่าอากาศยานในประเทศฝรั่งเศสและเยอรมนี ทำให้แอร์โครยอถูกกล่าวหาด้านการให้บริการเครื่องบินที่บกพร่องมาก และยังล้มเหลวในการเจรจากับกรมการบินพลเรือนฝรั่งเศส ทำให้ฝ่ายฝรั่งเศสมองว่าสายการบินนี้มีประสิทธิภาพตกต่ำมาก นอกจากนี้ องค์กรอีซียังกล่าวว่า เกาหลีเหนือควบคุมสายการบินประจำชาติได้ไม่เพียงพอ และการประชุมที่ชิคาโก ก็ได้สรุปว่า ''ด้วยเหตุนี้ หากวัดกันด้วยพื้นฐานของเกณฑ์ตัดสินทั่วไปแล้ว คณะกรรมการจึงได้ประเมินผลว่า แอร์โครยอไม่มีมาตรฐานความปลอดภัยที่ดีพอ
ในเดือนมีนาคม ค.ศ. 2010 แอร์โครยอ ได้รับอนุญาตให้กลับไปบินเหนือน่านฟ้ายุโรปได้อีกครั้ง โดยเครื่องบิน ตู-204 ซึ่งมีอุปกรณ์ที่เหมาะสม และเข้ากันกับมาตรฐานนานาชาติ อย่างไรก็ตาม เครื่องบินประเภทอื่น ยังคงถูกสั่งห้าม
การประเมินสายการบิน
แอร์โครยอ เป็นเพียงสายการบินเดียวที่ได้รับการประเมินเพียง 1 ดาว จาก 681 สายการบิน ได้รับการประเมินโดย สกายแทร็กซ์ ซึ่งแอร์โครยอได้รับการประเมิน 1 ดาวมาแล้ว 4 ปีติดต่อกัน
ประเทศฝรั่งเศสในโอลิมปิกฤดูร้อน 2024
ประเทศฝรั่งเศส เป็นประเทศเจ้าภาพจัดการแข่งขันโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวฝรั่งเศสได้เข้าร่วมการแข่งขันกีฬาโอลิมปิกฤดูร้อนทุกสมัยในยุคปัจจุบัน ร่วมกับออสเตรเลีย สหราชอาณาจักร กรีซ และสวิตเซอร์แลนด์
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
กีฬายิงปืนในโอลิมปิกฤดูร้อน 2000
การแข่งขันยิงปืนในโอลิมปิกฤดูร้อน 2000 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 11-23 กันยายน พ.ศ. 2543 จัดขึ้นที่สนาม Sydney International Shooting Centre ซึ่งการแข่งขันกีฬายิงปืนครั้งนี้มีการแข่งขันทั้งหมด 17 รายการ คือ ประเภททีมชาย 10 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 408 คน จาก 103 ประเทศ
กีฬายิงธนูในโอลิมปิกฤดูร้อน 2016
การแข่งขันยิงธนูในโอลิมปิกฤดูร้อน 2016 ที่นครรีโอเดจาเนโร จะจัดขึ้นในระยะเวลา 7 วัน ระหว่างวันที่ 6–12 สิงหาคม ค.ศ. 2016 (พ.ศ. 2559) ณ สนามซังบาโดรมีมาร์เกวสเดซาปูกาอี
ประเทศที่เข้าร่วม
นักยิงธนูจาก 56 ประเทศเข้าร่วมในโอลิมปิกฤดูร้อน 2016
โอเก ลุนเดไบรก์
โอเก ลุนเดไบรก์ (Åke Lundeberg; 14 ธันวาคม ค.ศ. 1888 – 29 พฤษภาคม ค.ศ. 1939) เป็นนักกีฬายิงปืนชาวสวีเดนที่ได้รับรางวัลสองเหรียญทองและหนึ่งเหรียญเงินในการแข่งโอลิมปิกฤดูร้อน 1912
ลุนเดไบรก์เป็นนายทหารและผู้จัดการป่าไม้ ซึ่งเป็นสมาชิกของสำนักกิจการป่าไม้แห่งรัฐในโคลเทินในช่วงโอลิมปิกฤดูร้อน 1912 เขาเกษียณก่อนกำหนดและกลับไปบ้านเกิดที่เมืองเยฟเล ซึ่งเขาเสียชีวิตด้วยวัย 50 ปี
กีฬาซอฟท์บอลในโอลิมปิกฤดูร้อน 2000
การแข่งขันซอฟท์บอลในโอลิมปิกฤดูร้อน 2000 เป็นการแข่งขันกีฬาซอฟท์บอลในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 17-26 กันยายน พ.ศ. 2543 จัดขึ้นที่สนาม ซึ่งการแข่งขันกีฬาซอฟท์บอลครั้งนี้มีการแข่งขันทั้งหมด 1 รายการ คือ ประเภททีมชาย 0 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 8 ประเทศ
แฮมสเตอร์โรโบรอฟสกี
แฮมสเตอร์โรโบรอฟสกี หรือ แฮมสเตอร์ทะเลทราย (Roborovski hamster, Desert hamsters; ) สัตว์ฟันแทะขนาดเล็กชนิดหนึ่ง จำพวกแฮมสเตอร์ นิยมเป็นสัตว์เลี้ยง มีชื่อเรียกเล่น ๆ ว่า โรโบ (Robos)
แฮมสเตอร์โรโบรอฟสกี จัดเป็นแฮมสเตอร์แคระชนิดหนึ่ง ที่อยู่ในสกุล Phodopus เป็นแฮมสเตอร์ที่มีขนาดเล็กที่สุดในโลก เมื่อโตเต็มที่มีความยาวเพียง 2 นิ้วเท่านั้น มีลักษณะเฉพาะตัว คือ ขนนุ่มสั้น สีขนออกไปทางสีทอง และสีน้ำตาล โดยจะไล่สีกันไประหว่างสีเข้มจนถึงจางลง เส้นหนวดยาว ตากลมโตสีดำ อาศัยอยู่ในธรรมชาติแถบทะเลทรายหรือที่แห้งแล้งที่จีน, มองโกเลีย, รัสเซีย โดยพบได้ในพื้นที่สูงถึง 1,200 เมตร (3,900 ฟุต)–1,450 เมตร (4,760 ฟุต) แม้จะไม่พบหลักฐานถึงการมีอยู่ของซากดึกดำบรรพ์ก็ตาม. อาศัยอยู่โดยใช้การขุดโพรง ข้างในจะมีวัสดุปูพื้นจำพวกเศษหญ้า และยังใช้เป็นที่เก็บสะสมอาหาร
แฮมสเตอร์โรโบรอฟสกี เป็นแฮมสเตอร์ที่เลี้ยงง่าย กินง่าย กินอาหารน้อย นอนหลับพักผ่อนในเวลากลางวัน ตกกลางคืนจะตื่นตัว ปัจจุบันได้รับความนิยมในการเลี้ยงเป็นสัตว์เลี้ยงอย่างยิ่ง มีหลากหลายสี หลากหลายสายพันธุ์ ทั้ง สีดั้งเดิมตามธรรมชาติ, โรโบรอฟสกีหน้าขาว, โรโบรอฟสกีแพลตตินัม และล่าสุด โรโบรอฟสกีเพิร์ลพายด์ โดยสายพันธุ์นี้ผู้ที่เพาะขยายพันธุ์ได้สำเร็จเป็นนักเลี้ยงและนักขยายพันธุ์ชาวไทย โดยนำสายพันธุ์โรโบรอฟสกีแพลตตินัม ไปผสมพันธุ์กับสายพันธุ์ โรโบรอฟสกีคลาสสิกพายด์
แองเจิลแฮก
แองเจิลแฮก (AngelHack) เป็นองค์กรแฮกกาธอนระดับโลก ที่ได้รับการก่อตั้งโดยเกร็ก กอพแมน และซาบีน อาลี ในปี ค.ศ. 2011 แองเจิลแฮกเป็นเจ้าภาพจัดการแข่งขันแฮกกาธอนประจำปีทั่วโลกที่ผู้เข้าแข่งขันจะสร้าง, ทดสอบ และเปิดตัวซอฟแวร์ใหม่ในช่วงวันหยุดสุดสัปดาห์
แองเจิลแฮกยังอำนวยความสะดวกแก่องค์กรแฮกกาธอน และได้ร่วมมือกับองค์กร เช่น คอมแคสต์-เอ็นบีซี ยูนิเวอร์แซล, แฮซโบร, ไอบีเอ็ม, เฮิร์สต์, ซิสโก และมาสเตอร์การ์ด เพื่อดำเนินการอีเวนต์การออกแบบความคิดต้นแบบ
ชุมชนแองเจิลแฮกประกอบด้วยสมาชิกประมาณ 97,000 คน ปัจจุบัน องค์กรนี้มีผู้หญิงเป็นเจ้าของ และมีบุคคลากรเพศหญิงเป็นส่วนใหญ่
แองเจิลแฮก แฮกเซลเลอเรเตอร์
แองเจิลแฮก ยังดำเนินโครงการแฮกเซลเลอเรเตอร์ ซึ่งเป็นโครงการก่อนแอคเซลเลอเรเตอร์ ที่ให้คำปรึกษาแก่ผู้ประกอบการและจัดแสดงผลงานบริษัทให้แก่นักลงทุน ทีมแองเจิลแฮก แฮกเซลเลอเรเตอร์ ที่โดดเด่น ประกอบด้วย วีฟันเดอร์ และไมโครรีซา ที่ทั้งสองได้รับการแต่งตั้งเป็นวาย-คอมบิเนเตอร์ โครงการอื่นของแฮกเซลเลอเรเตอร์ คือไวโกทรานสเลท ที่ได้ทำการนำเข้าโครงการสตาร์ทอัพ 500 โครงการ สองผู้สำเร็จการศึกษาแฮกเซลเลอเรเตอร์ ได้รับมาโดยกูเกิล: สลิกล็อกอิน และแอปเปตัส ส่วนออสเปอร์ ซึ่งเป็นทีมอื่น ก็สามารถเพิ่มเงินทุนกว่า 10 ล้านดอลลาร์สหรัฐ และในปี ค.ศ. 2015 อะทัมซอฟต์ได้รักษาการระดมทุน 100,000 ดอลลาร์สหรัฐแรกของพวกเขาจากแลบ360 ในการใช้เวลาติดต่อกับวาย-คอมบิเนเตอร์
ประวัติ
แองเจิลแฮกได้รับการก่อตั้งโดยเกร็ก กอพแมน และซาบีน อาลี ในปี ค.ศ. 2011 ที่ย่านอ่าวซานฟรานซิสโก รัฐแคลิฟอร์เนีย
ในปี ค.ศ. 2014 กอพแมนได้ก้าวลงจากการเป็นกรรมการผู้จัดการภายหลังจากที่มีการฟ้องร้องกับเขา
กีฬาเทนนิสในโอลิมปิกฤดูร้อน 2000
การแข่งขันเทนนิสในโอลิมปิกฤดูร้อน 2000 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 13 กันยายน พ.ศ. 2543 จัดขึ้นที่สนาม NSW Tennis Centre ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก  ประเทศ
แองเจิลแฮก
ประเด็นถกเถียง
เกร็ก กอพแมน ซึ่งเป็นผู้ร่วมก่อตั้งแองเจิลแฮก ได้ถูกวิพากษ์วิจารณ์โดยสื่อซานฟรานซิสโก สำหรับการพูดจาโผงผางผ่านทางเฟซบุ๊ก ที่เขาพาดพิงต่อผู้ไร้บ้านของตัวเมือง
ประเทศไอร์แลนด์ในโอลิมปิกฤดูร้อน 2024
ประเทศไอร์แลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการฉลองครบรอบ 100 ปีการเปิดตัวของทีมไอร์แลนด์ในฐานะประเทศอิสระในสถานที่เดียวกัน นักกีฬาชาวไอริชได้เข้าร่วมการแข่งขันกีฬาโอลิมปิกฤดูร้อนทุกสมัยในยุคปัจจุบัน ไม่ว่าจะด้วยสิทธิ์ของตนเองหรือเป็นส่วนหนึ่งของทีมบริเตนใหญ่และไอร์แลนด์ก่อนปี ค.ศ. 1924 ยกเว้นการแข่งขันที่เบอร์ลินที่ปกครองโดยนาซีในปี ค.ศ. 1936
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
วัดเวียงด้ง
วัดเวียงด้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านเวียงด้ง ตำบลน้ำแพร่ อำเภอหางดง จังหวัดเชียงใหม่ ที่ดินตั้งวัดมีเนื้อที่ 11 ไร่ 1 งาน 76 ตารางวา
พระบรมธาตุเจดีย์วัดเวียงด้งประดิษฐานบรรจุพระบรมสารีริกธาตุ ภายในวัดยังมีอนุสาวรีย์พ่อขุนหมื่นด้งนคร
นกมุ่นรกหน้าผากสีน้ำตาล
นกมุ่นรกหน้าผากสีน้ำตาล หรือ นกมุ่นรกหน้าผากสีน้ำตาลแดง (Rusty-capped Fulvetta; ) เป็น นกชนิดหนึ่งในวงศ์นกมุ่นรก (Pellorneidae)  พบใน ภูฏาน จีน อินเดีย ลาว เมียนมา และ เวียดนาม  มีถิ่นที่อยู่ตามธรรมชาติในป่าดิบเขาในเขตร้อนชื้นหรือเขตกึ่งร้อน เป็นนกประจำถิ่นของประเทศไทยที่พบเห็นได้ยาก
อนุกรมวิธาน
นกมุ่นรกหน้าผากสีน้ำตาล เป็นนกใน ในวงศ์นกมุ่นรก (Pellorneidae) ของลำดับนกเกาะคอน (Passeriformes) ซึ่งมี 4 ชนิดย่อยที่เป็นที่ยอมรับ ดังนี้
ลักษณะทางชีววิทยาและพฤติกรรม
ลักษณะเด่นที่ต่างจากนกมุ่นรกอื่น ๆ คือ หน้าผากสีน้ำตาลแกมส้ม กระหม่อมถึงท้ายทอยน้ำตาลแดงเข้ม มีแถบสีดำบาง ๆ เหนือคิ้วยาวสีขาว หน้าถึงข้างคอน้ำตาลเทาเกือบดำ มีลายขีดขาวตอนท้ายของหัว
ลำตัวด้านบนน้ำตาลแกมแดง คอขาวนวล ลำตัวด้านล่างสีน้ำตาลอ่อน
เคลื่อนไหวเป็นฝูงขนาดเล็กถึงขนาดกลาง ซึ่งไม่ค่อยพบกับรวมกับนกชนิดอื่นซึ่งต่างจากนกมุ่นรกอื่น ๆ เสียงร้องมีหลากหลาย เช่น เสียงร้องแบบแหบเขย่ายาวนานและเร่งความถี่ตามด้วยเสียงหวีดสามครั้ง เสียงร้องแบบสั้น ตี-ตี๊-ตี่-ตี้ และตามด้วยเสียงคล้ายผิวปาก แหว่ว ๆ สามถึงสี่ครั้ง โดยโน้ตตัวสุดท้ายมีแนวโน้มที่จะคมและดังที่สุด
ถิ่นที่อยู่และการกระจายพันธุ์
ในประเทศไทย ถิ่นอาศัยในพื้นที่ภาคเหนือตอนล่าง ในป่าดิบเขา ชายป่า ที่มีความสูง 1,600-2,100 เมตร อยู่ในสถานะพบได้ยากและมีรายงานการพบที่ยอดเขาโมโกจู อุทยานแห่งชาติแม่วงก์ จังหวัดกำแพงเพชร และยอดเขาขะเจอลา เขตรักษาพันธุ์สัตว์ป่าอุ้มผาง จังหวัดตาก
รายงานที่พบในประเทศไทย
วัดอมราวราราม
วัดอมราวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองถนน เขตสายไหม กรุงเทพมหานคร มีที่ดินสร้างวัด 10 ไร่ 2 งาน 88 ตารางวา
วัดอมราวรารามได้รับอนุญาตจัดตั้งให้เป็นวัดในพระพุทธศาสนาเมื่อวันที่ 24 กรกฎาคม พ.ศ. 2534 ผู้ขออนุญาตสร้างวัดคือ ศรีสมร อินทรสิงห์ ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2537 วัดแห่งนี้ส่งเสริมการปฏิบัติธรรมกรรมฐาน บรรพชาสามเณรภาคฤดูร้อน ให้ทุนการศึกษาและสาธารณสงเคราะห์ทั่วไป
อาคารเสนาสนะที่สำคัญคือ สถูปจำลองทรงพุทธคยา 3 สถูป ภายในประดิษฐานพระพุทธสิหิงค์จำลองและพระพุทธรูปที่งดงามอีกหลายองค์ สร้างด้วยงบประมาณ 17 ล้านบาทเศษ ประชาชนโดยทั่วไปนิยมมานั่งสมาธิและประกอบพิธีทางศาสนา
ประเทศออสเตรเลียในโอลิมปิกฤดูร้อน 2024
ประเทศออสเตรเลีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวออสเตรเลียได้เข้าร่วมการแข่งขันกีฬาโอลิมปิกฤดูร้อนทุกครั้งในยุคสมัยใหม่ ควบคู่ไปกับฝรั่งเศส บริเตนใหญ่ กรีซ และสวิตเซอร์แลนด์ ในขณะที่บริสเบนจะเป็นเจ้าภาพจัดการแข่งขันกีฬาโอลิมปิกฤดูร้อน 2032 ประเทศออสเตรเลียและสหรัฐ ประเทศต่อไปที่จะเป็นเจ้าภาพการแข่งขันกีฬาโอลิมปิกฤดูร้อน 2028 ที่ลอสแอนเจลิส จะเดินเข้าสู่ Place du Trocadéro ก่อนทีมจากฝรั่งเศส ระหว่างขบวนพาเหรดนักกีฬาของประเทศต่าง ๆ ในพิธีเปิด
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
คณะศึกษาศาสตร์ มหาวิทยาลัยทักษิณ
คณะศึกษาศาสตร์ มหาวิทยาลัยทักษิณ วิทยาเขตสงขลา ตั้งที่ 140 หมู่ที่ 4 ตำบลเขารูปช้าง อำเภอเมือง จังหวัดสงขลา
==ประวัติความเป็นมา == คณะศึกษาศาสตร์เป็นคณะที่ผลิตบัณฑิตและมหาบัณฑิตเป็นคณะแรกของมหาวิทยาลัยทักษิณ ในชื่อเดิมเมื่อแรกก่อตั้งวิทยาลัยวิชาการศึกษา สงขลาคือ "คณะวิชาการศึกษา" โดยเริ่มการก่อตั้งเมื่อวันที่ 1 ตุลาคม พ.ศ. 2511 ณ ตำบลเขารูปช้าง อำเภอเมือง จังหวัดสงขลา ต่อมาได้เปลี่ยนชื่อเป็นคณะศึกษาศาสตร์ พร้อมกับการยกฐานะวิทยาลัยวิชาการศึกษา สงขลา ขึ้นเป็นมหาวิทยาลัยศรีนครินทรวิโรฒ สงขลา เมื่อวันที่ 29 มิถุนายน พ.ศ. 2517 และได้เริ่มเปิดสอน หลักสูตรการศึกษาบัณฑิต 4 ปี หลังจากนั้นก็ได้ พัฒนาภารกิจด้านต่าง ๆ ขึ้นมาตามลำดับ และเมื่อวันที่ 20 ตุลาคม พ.ศ. 2535 มหาวิทยาลัยศรีนครินทรวิโรฒ สงขลา ได้กำหนดชื่อใหม่เป็น มหาวิทยาลัยศรีนครินทรวิโรฒ ภาคใต้ ตามภารกิจมหาวิทยาลัยที่ได้ขยายพื้นที่ไปยังพัทลุง จนกระทั่งวันที่ 1 เดือนพฤศจิกายน พ.ศ. 2539 ก็ได้รับการจัดตั้งเป็นคณะศึกษาศาสตร์ มหาวิทยาลัยทักษิณ พร้อมกับการยกฐานะมหาวิทยาลัยศรีนครินทรวิโรฒ ภาคใต้ เป็นมหาวิทยาลัยเอกเทศ ชื่อมหาวิทยาลัยทักษิณ
สัญลักษณ์ประจำคณะ
ซึ่งคุณลักษณะของดอกกล้วยไม้ มีลักษณะและความหมายคล้ายคลึงกับสภาพชีวิตครู กล่าวคือ กว่ากล้วยไม้แต่ละช่อจะผลิดอกออกผลให้ชื่นชมได้ ต้องใช้เวลานานและต้องการดูแลเอาใจใส่ไม่น้อย เช่นเดียวกับครูแต่ละคน กว่าจะสั่งสอนเคี่ยวเข็ญศิษย์คนแล้วคนเล่าให้มีความเจริญงอกงามก้าวหน้าในชีวิตได้ ก็ต้องใช้เวลาอบรมสั่งสอนมิใช่น้อยเช่นกัน นอกจากนี้ กล้วยไม้ยังเป็นพืชที่อยู่ในที่สูงทนต่อสภาพดินฟ้าอากาศ ไม่ร่วงโรยง่าย เปรียบเสมือนครูที่อยู่ทั่วแดนไทยที่ต้องอดทนต่อสู้เพื่ออุดมการณ์และอุทิศตนเพื่อการศึกษาของชาติ
== คณะผู้บริหาร ==
หน่วยงาน
หน่วยงานของคณะศึกษาศาสตร์ มหาวิทยาลัยทักษิณ ประกอบด้วย หน่วยงานภายใน ดังนี้​
== หลักสูตร ==
อนุสรณ์สถานพระนางวิกตอเรีย (โกลกาตา)
อนุสรณ์สถานพระนางวิกตอเรีย หรือ วิกตอเรียเมมอเรียล (Victoria Memorial) เป็นอาคารหินอ่อนขนาดใหญ่โตในเมืองโกลกาตา รัฐเบงกอลตะวันตก ประเทศอินเดีย ซึ่งสร้างขึ้นในปี 1906 และเสร็จในปี 1921 โดยสร้างขึ้นเพื่อเป็นอนุสรณ์แด่สมเด็จพระราชินีนาถวิกตอเรีย ในขณะนั้นทรงเป็นพระจักรพรรดินีแห่งอินเดีย ในปัจจุบันเป็นพิพิธภัณฑ์และสถานที่ท่องเที่ยวภายใต้การอุปถัมภ์ของกระทรวงวัฒนธรรม อาคารตั้งอยู่บน ไมดัน (Maidan; พื้น) ริมฝั่งแม่น้ำหูฆลี ใกล้กับถนนชวาหรลาล เนหรู
สถาปนิกผู้ก่อสร้างคือวิลเลียม เอเมอร์เซิน (William Emerson; 1843–1924) ประธานราชวิทยาลัยสถาปนิกบริเตน (Royal Institute of British Architects) ออกแบบโดยใช้สถาปัตยกรรมฟื้นฟูอินโด-ซาราเซน โดยผสมผสานรูปแบบสถาปัตยกรรมบนิเตนเขนกับสถาปัตยกรรมโมกุล และยังประกอบด้วยอิทธิพลจากสถาปัตยกรรมเวเนเชียนกอทิก, สถาปัตยกรรมอียิปต์โบราณ, เดกกัน และอิสลาม อาคารมีขนาด338 by และสูง 184 ft สร้างขึ้นโดยใช้หินอ่อนมักครานาขาว
วัดคลองมอญ
นางจำนง โพธิ์แจ้ง และนายสาย พ่วงสกุล บริจาคที่ดินและดำเนินการสร้างวัด ในปี พ.ศ. 2505 กรมการศาสนาในขณะนั้นได้รับหนังสือขออนุญาตตั้งวัดจากนายสาย และอนุญาตให้สร้างเมื่อวันที่ 15 กรกฎาคม พ.ศ. 2521 กระทรวงศึกษาธิการได้ประกาศตั้งเป็นวัดเมื่อวันที่ 24 พฤษภาคม พ.ศ. 2525 ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2526 เขตวิสุงคามสีมากว้าง 40 เมตร ยาว 60 เมตร ในด้านการศึกษา ทางวัดได้เริ่มเปิดสอนพระปริยัติธรรมมาตั้งแต่ พ.ศ. 2503 นอกจากนี้ยังมีโรงเรียนประชาบาลของทางราชการตั้งอยู่ในที่ดินวัดอีกด้วย
อาคารเสนาสนะในวัดได้แก่ อุโบสถ กว้าง 6 เมตร ยาว 21 เมตร สร้างเมื่อ พ.ศ. 2524 กุฏิสงฆ์ จำนวน 4 หลัง เป็นอาคารไม้และครึ่งตึกครึ่งไม้ หอสวดมนต์ สร้าง พ.ศ. 2520 ศาลาการเปรียญ สร้าง พ.ศ. 2504 ส่วนปูชนียวัตถุมีพระประธานในอุโบสถคือ หลวงพ่อโตและมีหลวงพ่อโสธรจำลอง
ปฏิบัติการไลน์แบ็กเกอร์ 2
ปฏิบัติการไลน์แบ็กเกอร์ 2 เป็นปฏิบัติการที่นำโดยกองทัพอากาศสหรัฐในการทิ้งระเบิดทั่วเมืองในเวียดนามเหนือเพื่อมีจุดประสงค์ให้เวียดนามเหนือยอมแพ้และทำข้อตกลงยุติสงคราม ปฏิบัติการครั้งนี้ถือว่าเป็นปฏิบัติการที่ใหญ่ที่สุดนับตั้งแต่สงครามโลกครั้งที่ 2 ปฏิบัติการดังกล่าวเริ่มต้นขึ้นเมื่อวันที่ 18 ธันวาคม 1972 รัฐบาลสหรัฐได้ตระหนักถึงปัญหาดีว่าเวียดนามเหนืออาจไม่หยุดในสงครามครั้งนี้จึงสั่งให้กองทัพอากาศใช้แผนการไลน์แบ็กเกอร์ที่เคยทำก่อนหน้านี้แต่มันล้มเหลว จนกระทั่งนายพลจอห์น ดับเบิลยู. โวกต์ จูเนียร์ ได้วางแผนว่าจะให้เครื่อง B-52 ทั้งหมด 54 ลำจากสนามบินอู่ตะเภาบินหลบเรดาร์แล้วทำการทิ้งระเบิดทั่วเมืองในเวียดนามเหนือรวมไปถึงเครื่องบิน B-52 จากกวมและโอกินาวะอีกจำนวนหนึ่ง เมื่อเวียดนามเหนือได้ทราบข่าวว่าสหรัฐจะทิ้งระเบิดทั่วเมืองจึงได้ติดตั้งขีปนาวุธ S-75 Dvina ที่สหภาพโซเวียตเคยมอบไว้ตามจุดต่าง ๆ ในเมืองปฏิบัติการดังกล่าวได้เริ่มต้นขึ้นในคืนวันที่ 18 ธันวาคม เครื่องบินทิ้งระเบิดสหรัฐทั้งหมด 207 ลำกับเครื่องบินขับไล่จำนวนมากกว่า 2000 ลำได้บินข้ามมายังเขตแดนของเวียดนามเหนือในคืนเดียวกันเวียดนามเหนือได้ระดมยิงขีปนาวุธ S-75 เป็นจำนวนมาก รวมไปถึงได้ส่งเครื่องบินรบ Mig-17 กับ Mig-21 ขึ้นประกบเครื่องบินรบสหรัฐส่งผลให้สหรัฐเสียเครื่องบินรบสหรัฐไป 12 ลำและเครื่องบินทิ้งระเบิด B-52 จำนวน 16 ลำ ปฏิบัติการครั้งนี้สร้างความเสียหายอย่างหนักให้กับฝ่ายเวียดนามเหนืออย่างมากจนทำให้เวียดนามเหนือยอมแพ้ในสงครามและทำข้อตกลงในกรุงปารีสในปี 1973
กีฬายิมนาสติกในโอลิมปิกฤดูร้อน 2024 – รอบคัดเลือก
บทความนี้อธิบายขั้นตอนการคัดเลือกกีฬายิมนาสติกในโอลิมปิกฤดูร้อน 2024 นักยิมนาสติกทั้งหมด 318 คน (สากล 192 คน ลีลา 94 คน และแทรมโพลีน 32 คน) จะผ่านการคัดเลือก
เส้นทางการคัดเลือกสำหรับโอลิมปิกฤดูร้อน 2024 นั้นเรียบง่ายและปรับเปลี่ยนอย่างมากจากปี 2020 ในการแข่งขันยิมนาสติกสากลประเภททีม นักยิมนาสติกแต่ละทีมเข้าร่วมได้สูงสุด 5 คน เมื่อเทียบกับการแข่งขันที่โตเกียว 2020 จะมี 4 คนต่อทีมและเดี่ยวอีก 2 คน ที่ได้เข้าร่วม ทีม 3 อันดับแรกจากการแข่งขันยิมนาสติกสากลชิงแชมป์โลก 2022 ที่ลิเวอร์พูลจะได้ผ่านเข้ารอบการแข่งขันกีฬาโอลิมปิก โดยมีโควต้าเป็นสัดส่วนที่มากขึ้นซึ่งกระจายไปในการแข่งขันเดียวกันที่เมืองแอนต์เวิร์ป ประเทศเบลเยียมในปีต่อไป การแข่งขันเวิร์ลคัพปี 2024 จะทำให้นักยิมนาสติกมีโอกาสได้รับโควต้าเพิ่มขึ้นในรายการอุปกรณ์แยกต่างหาก
ในการแข่งขันยิมนาสติกลีลา การแข่งขันชิงแชมป์โลก 2022 ซึ่งมีกำหนดจัดขึ้นระหว่างวันที่ 14 ถึง 18 กันยายนที่เมืองโซเฟีย ประเทศบัลแกเรีย จะได้เห็นผู้ชนะเลิศทั้งรายบุคคลและทีมรวมได้รับโควต้าไปปารีส ตำแหน่งโควต้าส่วนใหญ่จะได้รับการจัดสรรในการพบกันครั้งเดียวกันที่เมืองวาเลนเซีย ประเทศสเปน ภายในปีถัดไป โดยมีนักยิมนาสติก 14 คนและอีก 5 ประเทศจากทุกทวีปแย่งชิงการคัดเลือก
ครึ่งหนึ่งของโควต้าแทรมโพลีนที่ผ่านการคัดเลือกจะมอบให้แก่นักยิมนาสติกที่มีตำแหน่งสูงสุดในการแข่งขันชิงแชมป์โลกปี 2023 ที่เบอร์มิงแฮม โดยส่วนใหญ่มาจากซีรีส์เวิร์ลคัพปี 2023–2024 ในทุกสาขาของยิมนาสติก โควต้าที่เหลือจะมอบให้กับนักยิมนาสติกที่แข่งขันกันเพื่อคัดเลือกในทวีปของตน
รัฐสุลต่านนัจญด์
รัฐสุลต่านนัจญด์ (Sultanate of Nejd; سلطنة نجد, Salṭanat Najd) เป็นรัฐที่เกิดจากการรวมตัวของเอมิเรตนัจญด์และฮะซาอ์ ที่ปกครองโดยสุลต่านอิบน์ ซะอูด กับเอมิเรตญะบัลชัมมัร ต่อมาในปี ค.ศ. 1926 สุลต่านอิบน์ ซะอูดทรงพิชิตราชอาณาจักรฮิญาซ และรวมเข้ากับอาณาจักรของพระองค์ในชื่อ "ราชอาณาจักรฮิญาซและนัจญด์"
ภูมิอากาศแบบอบอุ่นชื้นกึ่งเขตร้อน
ภูมิอากาศแบบอบอุ่นชื้นกึ่งเขตร้อน (humid subtropical climate) เป็นภูมิอากาศที่ปรากฏในเขตกึ่งเขตร้อน มีฤดูร้อนที่มีความชื้น และฤดูหนาวที่มีอากาศอบอุ่นถึงหนาวเย็น จากระบบการแบ่งเขตภูมิอากาศแบบเคิพเพิน ภูมิอากาศแบบอบอุ่นชื้นจะครอบคลุมลักษณะของภูมิอากาศหลายชนิด
หากอ้างอิงจากระบบการแบ่งเขตภูมิอากาศแบบเคิพเพิน ภูมิอากาศแบบนี้มีอุณหภูมิในเดือนที่หนาวเย็นที่สุดระหว่าง −3 องศาเซลเซียส ถึง 18 องศาเซลเซียส มีอุณหภูมิในเดือนที่อบอุ่นที่สุดมากกว่า 22 องศาเซลเซียส นักกาลวิทยาบางท่านกำหนดให้อุณหภูมิ 0 องศาเซลเซียส เป็นอุณหภูมิต่ำที่สุดของเดือนที่มีอากาศหนาวเย็นที่สุดในภูมิอากาศแบบนี้ ภูมิอากาศแบบอบอุ่นชื้นจะมีฤดูหนาวที่แห้งแล้ง (อักษรย่อตามระบบของเคิพเพิน: w) หรือไม่มีฤดูแล้งที่แน่นอน (อักษรย่อตามระบบของเคิพเพิน: f)
กีฬายกน้ำหนักในโอลิมปิกฤดูร้อน 2016
การแข่งขันยกน้ำหนักในโอลิมปิกฤดูร้อน 2016 ที่ นครรีโอเดจาเนโร ระหว่างวันที่ 6–16 สิงหาคม ค.ศ. 2016 (พ.ศ. 2559) ณ สนามรีอูเซงตรู
ประเภทการแข่งขัน
มีการชิงชัยทั้งหมด 15 เหรียญทอง คือ
ตำบลหนองสีดา
หนองสีดา เป็นตำบลหนึ่งในอำเภอหนองแซง จังหวัดสระบุรี เป็นตำบลที่มีทางรถไฟสายตะวันออกเฉียงเหนือตัดผ่าน และยังเป็นที่ตั้งของสถานีรถไฟหนองสีดาซึ่งเป็นสถานีรถไฟ 1 ใน 2 ของอำเภอหนองแซง
ที่ตั้งและอาณาเขต
ตำบลหนองสีดามีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลหนองสีดาเป็นตำบลหนึ่งของอำเภอเสาไห้ จังหวัดสระบุรี เป็นตำบลเก่าแก่ในจังหวัดสระบุรี และปรากฏชื่อ "ตำบลหนองสีดา" ในหนังสือราชกิจจานุเบกษา พ.ศ. 2467 ต่อมาทางราชการได้ประกาศพื้นที่ตำบลหนองสีดา ตำบลหนองแซง ตำบลไก่เส่า ตำบลหนองกบ ตำบลหนองหัวโพ ตำบลโคกสะอาด ตำบลม่วงหวาน ตำบลเขาดิน และตำบลหนองควายโซ ของอำเภอเสาไห้ ตั้งขึ้นเป็น "กิ่งอำเภอหนองแซง" ในปี พ.ศ. 2480 และต่อมาได้มีพระราชกฤษฎีกาประกาศยกฐานะเป็นอำเภอในปี พ.ศ. 2496 ตำบลหนองสีดา จึงกลายเป็นตำบลหนึ่งในอำเภอหนองแซงจนปัจจุบัน
พื้นที่ตำบลหนองสีดาเดิมมีทั้งหมด 5 หมู่บ้าน ในปี พ.ศ. 2482 มีการเปลี่ยนแปลงเขตอำเภอเสาไห้กับกิ่งอำเภอหนองแซง โดยตำบลหนองสีดาได้รับโอนพื้นที่หมู่ 10 (ในขณะนั้น) ของตำบลเมืองเก่า อำเภอเสาไห้ มาขึ้นกับตำบลหนองสีดา จึงทำให้ตำบลหนองสีดามีทั้งหมด 6 หมู่บ้าน ในปี พ.ศ. 2483 ได้มีการปรับเปลี่ยนการปกครองตำบลให้เหมาะสม โดยได้ยุบตำบลเขาดิน และตำบลบางส่วนของตำบลม่วงหวาน มารวมกับตำบลหนองสีดา ทำให้ตำบลหนองสีดามีหมู่บ้านมากถึง 16 หมู่บ้าน
และในปี พ.ศ. 2490 ได้แยกพื้นที่หมู่ 6–10 และหมู่ที่ 11 ของตำบลหนองสีดา จัดตั้งเป็นตำบลเขาดิน ที่เคยยุบรวมกับตำบลหนองสีดา และแยกพื้นที่หมู่ 13–16 ของตำบลหนองสีดา และหมู่ 2, 9–11 ของตำบลโคกสะอาด จัดตั้งเป็นตำบลม่วงหวาน ที่เคยยุบรวมกับตำบลหนองสีดา ขึ้นอีกครั้ง
การปกครองท้องที่
ตำบลหนองสีดาแบ่งพื้นที่การปกครองออกเป็น 6 หมู่บ้าน ได้แก่
การปกครองส่วนท้องถิ่น
ก่อนที่ต่อมาจะยุบองค์การบริหารส่วนตำบลหนองสีดา รวมเข้ากับองค์การบริหารส่วนตำบลหนองหัวโพ ในวันที่ 24 กันยายน พ.ศ. 2547 เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
ประชากร
* ปี '''พ.ศ. 2558''' มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
วัดหัวคู้
วัดหัวคู้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านวัดหัวคู้ ตำบลศีรษะจรเข้น้อย อำเภอบางเสาธง จังหวัดสมุทรปราการ ที่ดินตั้งวัดมีเนื้อที่ 23 ไร่ 1 งาน 56 ตารางวา พื้นที่ตั้งวัดเป็นที่ราบลุ่ม มีลักษณะเป็นรูปสามเหลี่ยมอยู่ตรงสามแยกคลองหนองงูเห่ากับคลองจรเข้น้อย
ประวัติ
เชื่อกันว่าสมเด็จพระเจ้าตากสินมหาราชได้ยกพลมาตั้งกองทัพที่วัดหัวคุ้งหรือวัดหัวคู้ในปัจจุบัน ปัจจุบันมีการสร้างตำหนักไว้กราบไหว้บูชา
วัดหัวคู้สร้างเมื่อประมาณ พ.ศ. 2409 ชาวบ้านเรียกว่า วัดคู้ หรือ วัดศีรษะคู้ ได้รับการบูรณะตั้งแต่ พ.ศ. 2520 เป็นต้นมา ในยุคของเจ้าอาวาสนามว่า พระครูไพศาลพัฒนโสภณ และวัดได้ใช้นามใหม่เป็น วัดคู้วราราม เมื่อ พ.ศ. 2522 ได้รับพระราชทานวิสุงคามสีมาครั้งแรกเมื่อ พ.ศ. 2442 ได้รับครั้งหลังเมื่อวันที่ 14 สิงหาคม พ.ศ. 2485
ในด้านการศึกษา ได้เปิดสอนพระปริยัติธรรมมาตั้งแต่ พ.ศ. 2476 ได้เปิดสอนพระปริยัติธรรมมาตั้งแต่ พ.ศ. 2537 ศูนย์เด็กก่อนเกณฑ์สร้างเมื่อ พ.ศ. 2525 สร้างห้องสมุดโรงเรียนวัดหัวคู้ สถานีอนามัยวัดหัวคู้ ศูนย์พระพุทธศาสนาวันอาทิตย์ตั้งเมื่อ พ.ศ. 2534 ศูนย์พุทธมามกะตั้งเมื่อ พ.ศ. 2541
อาคารเสนาสนะ
อุโบสถหลังเก่ากว้าง 8 เมตร ยาว 30 เมตร สร้างเมื่อ พ.ศ. 2485 วิหารของหลวงพ่อเขียว ภายในประดิษฐานหลวงพ่อเขียวสุขพุทโธภควา หน้าตักกว้าง 9.19 เมตร สูง 13 เมตร ได้รับการบูรณปฏิสังขรณ์เมื่อ พ.ศ. 2520 อุโบสถหลังใหม่กว้าง 10 เมตร ยาว 28 เมตร สร้างเมื่อ พ.ศ. 2536 แล้วเสร็จเมื่อ พ.ศ. 2539 เจดีย์สร้างเมื่อ พ.ศ. 2536 อาคารเสนาสนะอื่น ๆ ได้แก่ ศาลาฟังธรรม ฌาปนสถาน ศาลาบำเพ็ญกุศลศพ 3 หลัง
ประเพณี
วัดหัวคู้มีการจัดงานประเพณี ได้แก่ ประเพณีห่มผ้าหลวงพ่อเขียวซึ่งจะจัดขึ้นเป็นประจำทุกปีในช่วงวันมาฆบูชา
กีฬายูโดในเอเชียนเกมส์ 2022
กีฬายูโดในเอเชียนเกมส์ 2022 จะจัดขึ้นที่เมืองหางโจว สาธารณรัฐประชาชนจีน ตั้งแต่วันที่ 11 ถึง 14 กันยายน พ.ศ. 2565 การแข่งขันถูกเลื่อนออกไปเป็นวันที่ยังไม่ได้กำหนด
กีฬาฮอกกี้ในเอเชียนเกมส์ 2022
กีฬาฮอกกี้ในเอเชียนเกมส์ 2022 จะจัดแข่งขันที่เมืองหางโจวจะจัดขึ้นที่ กงชูแคแนลสปอร์ตพาร์กฟีลด์ฮอกกี้ฟีลด์ ในเขตกงชู ตั้งแต่วันที่ 11 ถึง 24 กันยายน พ.ศ. 2565
ผู้ชนะจะผ่านเข้ารอบในโอลิมปิกฤดูร้อน 2024
ซิมฟาร์ม
ซิมฟาร์ม เป็นเกมจำลองการเกษตร วางจำหน่ายเมื่อ ค.ศ. 1993 ซึ่งพัฒนาโดย แม็กซิส
วัดต้นไทรย์
วัดต้นไทรย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระโขนง ในแขวงอ่อนนุช เขตสวนหลวง กรุงเทพมหานคร เจ้าอาวาสรูปปัจจุบันคือ พระครูนิสิตธีรวัฒน์ (วัฒนชัย อภิวณฺโณ)
วัดต้นไทรย์สร้างขึ้นเมื่อวันที่ 6 พฤษภาคม พ.ศ. 2327 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529
อาคารเสนาสนะของวัดได้แก่ อุโบสถ ภายในประดิษฐาน หลวงพ่อแดง ซึ่งเป็นพระประธาน และมีพระอุปคุตมหาเถระปางจกบาตร วัดมีศาลาบุญบัญชา นอกจากนี้ภายในวัดยังมีปูชนียวัตถุ ได้แก่ องค์เจ้าแม่กวนอิม ศาลเจ้าแม่ตะเคียน และพระบรมสารีริกธาตุพระสัมมาสัมพุทธเจ้าและสาวกประดิษฐานอยู่ในเจดีย์แก้ว
งานกิจกรรมที่สำคัญของวัด ได้แก่ งานบุญประจำปีเทศน์มหาชาติในเดือนมีนาคม งานวันอาสาฬหบูชา และเทศกาลเข้าพรรษา งานทักษิณาอดีตเจ้าอาวาสในเดือนกันยายน
ฉัตรทิพย์ นาถสุภา
ศาสตราจารย์กิตติคุณ ฉัตรทิพย์ นาถสุภา (เกิด 5 กันยายน พ.ศ. 2484) ผู้ร่วมริเริ่มแนวคิดเศรษฐศาสตร์การเมือง อดีตคณบดีคณะเศรษฐศาสตร์ จุฬาลงกรณ์มหาวิทยาลัย นักวิจัยดีเด่นแห่งชาติสาขาเศรษฐศาสตร์ เมธีวิจัยอาวุโส สกว. นักวิจัยดีเด่นของสำนักงานคณะกรรมการการอุดมศึกษา นักประวัติศาสตร์อาวุโสดีเด่นแห่งชาติ และผู้แต่งตำราและบทความด้านเศรษฐศาสตร์ทั้งทั่วไปและเศรษฐศาสตร์การเมืองแพร่หลายในจำนวนมาก โดยเฉพาะอย่างยิ่งงานว่าด้วยชนชาติไท ถือว่าเป็นนักวิชาการคนแรก ที่ศึกษาเกี่ยวกับชนชาติไท ทั้งกว้างและลึกซึ้งอย่างต่อเนื่องกว่า 30 ปี
ประวัติและการศึกษา
ศาสตราจารย์กิตติคุณ ฉัตรทิพย์ นาถสุภา หรือ ศาสตราจารย์กิตติคุณ ดร.ฉัตรทิพย์ นาถสุภา เกิดที่จังหวัดพระนคร ประเทศไทย เป็นบุตรชายคนเดียวของพลอากาศตรี นายแพทย์ ทิพย์ นาถสุภาและนางฉลวย (อิศรางกูร ณ อยุธยา) เข้าเรียนชั้นประถมที่โรงเรียนมาแตร์เดอีและจบมัธยมศึกษาชั้น ม. 6 ที่โรงเรียนเซนต์คาเบรียลเมื่อ พ.ศ. 2500 จากนั้นได้เข้าเรียนระดับเตรียมอุดมศึกษาชั้น ม. 7 สายวิทยาศาสตร์ที่โรงเรียนเตรียมอุดมศึกษาและสมัครสอบเทียบได้ชั้นมัธยม 8 ในปีนั้นและสอบเข้าคณะรัฐศาสตร์ จุฬาลงกรณ์มหาวิทยาลัยได้ โดยเลือกเรียนรัฐศาสตร์สาขาการต่างประเทศและการทูตได้รับพระราชทานปริญญาเมื่อ พ.ศ. 2505 และต่อด้วยปริญญาโทสาขารัฐศาสตร์สาขาความสัมพันธ์ระหว่างประเทศจากสถาบันเดียวกันเมื่อ พ.ศ. 2507 อาจารย์ ดร.ฉัตรทิพย์ได้เข้าเป็นอาจารย์ประจำคณะรัฐศาสตร์ จุฬาลงกรณ์มหาวิทยาลัยทันที่ที่จบการศึกษาปริญญาตรีเมื่อ พ.ศ. 2505
จากนั้น ศาสตราจารย์กิตติคุณ ดร.ฉัตรทิพย์ นาถสุภา ได้รับทุนไปศึกษาต่อที่ The Fletcher School of Law and Diplomacy ที่มหาวิทยาลัยทัฟท์ สหรัฐอเมริกา ได้รับปริญญาโท (M.A.) เมื่อ พ.ศ. 2508 ตามด้วยปริญญาโทสาขากฎหมายและการทูต (M.L.A.D.) พ.ศ. 2509 และด้วยความสนใจด้านเศรษฐศาสตร์ ศาสตราจารย์ ดร.ฉัตรทิพย์จึงสมัครเรียนที่มหาวิทยาลัยนอร์ทอีสเทิร์นในบอสตันขนานกันไปด้วยและได้รับปริญญา (M.A Econ.) ในปี พ.ศ. 2510 การมุ่งศึกษาระดับปริญญาโทหลายสาขาในเวลาใกล้ๆ กันก็เพื่อมุ่งหาความรู้มาเป็นพื้นฐานในการศึกษาเรื่องที่ท่านสนใจเป็นอย่างมากเกี่ยวกับความสัมพันธ์เกี่ยวข้องกันระหว่างเศรษฐศาตร์และการเมือง จากการค้นคว้าศึกษาที่ลงลึกและกว้างขวางทำให้ศาสตราจารย์ ดร.ฉัตรทิพย์ประสบความสำเร็จที่เห็นได้จากหัวเรื่องวิทยานิพนธ์ระดับปริญญาเอกเรื่อง "Foreign Trade, Foreign Finance and the Economic Development Of Thailand, 1956-1965" ของมหาวิทยาลัยทัฟท์เมื่อ พ.ศ. 2511
ชีวิตการงาน
ศาสตราจารย์ ดร.ฉัตรทิพย์ นาถสุภาเข้ารับราชการเป็นอาจารย์ประจำในจุฬาลงกรณ์มหาวิทยาลัยตั้งแต่ พ.ศ. 2505 คือตั้งแต่จบการศึกษาปริญญาตรี และเมื่อมีการก่อตั้งคณะเศรษฐศาสตร์ขึ้นเมื่อ พ.ศ. 2513 อาจารย์ฉัตรทิพย์ได้ย้ายมาประจำที่คณะนี้และร่วมบุกเบิกช่วยวางรากฐานสร้างความแข็งแกร่งแก่วงการวิชาการด้านเศรษฐศาสตร์ของประเทศไทยและในนานาประเทศอย่างแข็งขันจนเกษียณอายุราชการเมื่อ พ.ศ. 2544 รวมเวลาราชการได้เกือบ 40 ปี
อาจารย์ฉัตรทิพย์เริ่มจากการเป็นอาจารย์ประจำในคณะฯ เลื่อนเป็นหัวหน้าภาควิชาเศรษฐศาสตร์ระหว่างประเทศเมื่อ พ.ศ. 2517 และเป็นคณบดีเมื่อ พ.ศ. 2522 ต่อจาก ดร.วารินทร์ วงศ์หาญเชาว์ ด้านตำแหน่งทางวิชาการ อาจารย์ได้รับการแต่งตั้งเป็นผู้ช่วยศาสตราจารย์เมื่อ พ.ศ. 2514 เป็นรองศาสตราจารย์ พ.ศ. 2519 และได้รับการโปรดเกล้าแต่งตั้งเป็นศาสตราจารย์ในสาขาวิชาประวัติศาสตร์เศรษฐกิจในปี พ.ศ. 2538 ตลอดเวลารับราชการ อาจารย์ฉัตรทิพย์ได้มีบทบาททางวิชาการอย่างสูงและเข้มข้นมาก โดยนอกจากด้านการสอนและการวิจัยในประเทศแล้ว ท่านอาจารย์ยังได้รับการเชิญจากมหาวิทยาลัยในต่างประเทศหลายแห่งให้ไปดำรงตำแหน่งศาสตราจารย์อาคันตุกะ (Visiting professor) บ้าง เมธีอาคันตุกะ (Visiting Guest Scholar) บ้าง รวมทั้งเมธีวิจัย (Visiting research fellow) ในมหาวิทยาลัยที่มีชื่อเสียงในต่างประเทศเป็นระยะๆ นับตั้งแต่ พ.ศ. 2515 เรื่อยมาจนเกษียณอายุ อาทิ ประเทศฟิลิปปินส์ ญี่ปุ่น เนเธอร์แลนด์ รวมทั้งสหรัฐฯ โดยเฉพาะประเทศญี่ปุ่นบ่อยถึง 6 วาระด้วยกัน ระหว่าง พ.ศ. 2522 -2547
แนวคิด
ได้ศึกษา หาสาเหตุการพัฒนาของประเทศไทยที่ล้าหลัง มีทิศทางตามประเทศอื่นๆอยู่เสมอ การศึกษาของ ศาสตราจารย์ ดร.ฉัตรทิพย์ นาถสุภา ประกอบด้วย ประวัติศาสตร์ เศรษฐกิจ การเมือง และสังคม โดยการเปรียบเทียบกับประเทศอื่นๆที่พัฒนาแล้ว การศึกษาเปรียบเทียบนี้ได้แสดงให้เห็นภาพการพัฒนาของประเทศไทยได้อย่างดี
งานของ ศาสตราจารย์ ดร.ฉัตรทิพย์ นาถสุภา ทำให้เข้าใจสภาพความเป็นอยู่ วิถีการดำรงชีวิต ลักษณะเศรษฐกิจสังคมของคนไทยในอดีต ตั้งแต่ก่อนเกิดขึ้นของรัฐ(สยาม) จนกระทั่งเป็นรัฐ ไทย โดยกระบวนการขูดรีดของรัฐไทยต่อชุมชนอย่างต่อเนื่องเป็นปัจจัยหนึ่งที่สำคัญที่ทำให้ ชุมชนอ่อนแอ และยังยากจน และตอบคำถามว่าเหตุใดผู้คนส่วนใหญ่ที่อยู่ในประเทศที่อุดมสมบรูณ์ที่สุดแห่งหนึ่งในโลกยังต้องเผชิญกับความขัดสน ยากจน ขัดแย้ง สิ้นหวัง มีช่องว่างระหว่างความรวยกับความจนมากขึ้น และเหตุใดระบบเศรษฐกิจไทยก็ยังต้องตามประเทศพัฒนาอื่นๆ อยู่จนถึงทุกวันนี้
จากความพยายามดังกล่าว ศาสตราจารย์ ดร.ฉัตรทิพย์ นาถสุภา ได้เสนอแนวคิดสำคัญเพื่อเป็นทางเลือกในการปลดแอกจากการตามขั้นตอนการพัฒนาที่เป็นแนวคิดจากภายนอกสังคมของเรา ก็คือ เราทุกคนควรมีพันธะและภาระที่ต้องร่วมทำให้ชุมชนของเราเข้มแข็ง ฟื้นจิตสำนึกที่ดีงามของเราขึ้นมา เพื่อร่วมกันใช้และรักษาทรัพยากรธรรมชาติร่วมกัน กล่าวคือ ชุมชนต้องเข็มแข็งเพียงพอที่จะต่อรองกับกลุ่มทุนและรัฐ ที่แปรเปลี่ยนตามกระแสโลก ในขณะเดียวกัน ก็ต้องร่วมมือกับรัฐ เพื่อพัฒนาประเทศไทยร่วมกัน
เกียรติประวัติ
ศาสตราจารย์กิตติคุณ ดร.ฉัตรทิพย์ นาถสุภาได้รับการยกย่องเป็นอย่างสูงได้รับรางวัลและเกียรติคุณมากมายโดยได้รับการยกย่องเป็นนักวิจัยดีเด่นแห่งชาติ สาขาเศรษฐศาสตร์ตั้งแต่ พ.ศ. 2528 ได้รับเกียรติเป็นองค์ปาฐกของปฐกถาป๋วย อึ๊งภากรณ์ (พ.ศ. 2523), องค์ปาฐกของปาฐกถาปรีดี พนมยงค์ (พ.ศ. 2536) เมธีวิจัยอาวุโส สกว. สำนักงานกองทุนสนับสนุนการวิจัย ช่วยบ่มเพาะสร้างนักวิจัยที่มีคุณภาพสูงแก่ประเทศ (พ.ศ. 2538 และ พ.ศ. 2542) และด้วยความสนใจและการให้ความสำคัญต่อชนบทและท้องถิ่นเป็นอย่างมาก ท่านอาจารย์ฉัตรทิพย์จึงได้รับการยกย่องให้เป็นนักวิจัยดีเด่นของทบวงมหาวิทยาลัย สาขาอาจารย์หรือนักวิชาการในสถาบันอุดมศึกษาที่มีผลงานทางวิชาการที่ก่อประโยชน์ต่อท้องถิ่นอย่างชัดเจนปี พ.ศ. 2540
หลังเกษียณอายุราชการแล้ว ศาสตราจารย์ ดร.ฉัตรทิพย์ยังคงแข็งขันทางด้านวิชาการต่อไปอย่างไม่หยุดยั้ง นอกจากได้รับการแต่งตั้งเป็นศาสตราจารย์กิตติคุณประจำคณะเศรษฐศาสตร์จุในลงกรณ์มหาวิทยาลัยแล้ว ยังได้รับการแต่งตั้งเป็นปรีดี พนมยงค์ ศาสตราภิชานของมหาวิทยาลัยธุรกิจบัณฑิตย์ในเวลาเดียวกันกับการเป็นกิตติเมธีประจำสาขาเศรษฐศาสตร์ ของมหาวิทยาลัยสุโขทัยธรรมาธิราชด้วย (2548-2550) ศาสตราจารย์กิตติคุณ ดร.ฉัตรทิพย์ ได้รับพระราชทานปริญญากิตติมศักดิ์จากมหาวิทยาลัยที่มีชื่อเสียงของประเทศอีก 2 แห่งคือ ปริญญาสังคมศาสตร์ดุษฎีบัณฑิตกิตติมศักดิ์ แห่งมหาวิทยาลัยมหิดล (พ.ศ. 2548) และปริญญาเศรษฐศาสตร์ดุษฎีบัณฑิตกิตติมศักดิ์ แห่งจุฬาลงกรณ์มหาวิทยาลัย (พ.ศ. 2549) นอกจากนี้ ท่านอาจารย์ยังได้รับเกียรติอย่างสูงอีกครั้งหนึ่งให้เป็นองค์ปาฐกของปาฐกถาชุดสิรินธรครั้งที่ 21 เมื่อปี พ.ศ. 2549
กีฬาคาราเต้โดในกีฬาแห่งชาติ ครั้งที่ 47
กีฬาคาราเต้โดในกีฬาแห่งชาติ ครั้งที่ 47 เป็นการแข่งขันกีฬาคาราเต้โดที่จัดขึ้นในจังหวัดศรีสะเกษ กำหนดแข่งขันระหว่างวันที่ 13–17 มีนาคม พ.ศ. 2565 โดยได้จัดขึ้นที่ศูนย์โอทอป องค์การบริหารส่วนจังหวัดศรีสะเกษ ในครั้งนี้จะมีการแข่งขันทั้งหมด 18 รายการ ซึ่งมีการชิงชัยเหรียญรางวัลรวมทั้งสิ้น 70 เหรียญ
วัดประดู่ (จังหวัดสมุทรสงคราม)
วัดประดู่ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ในหมู่ที่ 2 บ้านบางกระรี้ ตำบลวัดประดู่ อำเภออัมพวา จังหวัดสมุทรสงคราม
ประวัติ
วัดประดู่เป็นวัดโบราณ สร้างขึ้นในสมัยกรุงศรีอยุธยาตอนปลาย ราว พ.ศ. 2320 พระบาทสมเด็จพระจุลจอมเกล้าเจ้าอยู่หัวเสด็จประพาสต้นทางชลมารคมายังวัดประดู่เมื่อวันพฤหัสบดีที่ 21 กรกฎาคม พ.ศ. 2477 และเสวยพระกระยาหารเช้าที่วัด ต่อมาใน พ.ศ. 2543 ได้มีการจัดตั้ง พิพิธภัณฑ์เครื่องราชศรัทธา พระบาทสมเด็จพระจุลจอมเกล้าเจ้าอยู่หัว รัชกาลที่ 5 ลักษณะเป็นอาคารทรงไทย 2 ชั้น 5 หลังคาแฝด ปิดทองฝาสกลทั้งหลัง
อาคารเสนาสนะและพิพิธภัณฑ์
พิพิธภัณฑ์เครื่องราชศรัทธา พระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้เก็บรักษาเครื่องราชศรัทธาต่าง ๆ เช่น พระแท่นบรรทม ตาลปัตรนามาภิไธยย่อ จปร. และตาลปัตรนารายณ์ทรงครุฑพร้อมปอกหลังสำหรับคลุม ตู้เล็กและตู้ทึบ ปิ่นโต บาตรพร้อมฝาบาตรไม้ฝังมุกตัวย่อ สพปมจ. กี่ใส่ยาฉุน ถาดใส่ของ ตะเกียงเจ้าพายุ นาฬิกาปารีส เป็นต้น นอกจากนี้ในวัดมี ศาลาเก๋งเรือพระบาทสมเด็จพระจุลจอมเกล้าเจ้าอยู่หัว รัชกาลที่ 5 สร้างขึ้นเมื่อ พ.ศ. 2541 ลักษณะเป็นทรงไทยชั้นเดียว ใช้เป็นสถานที่เก็บรักษาเก๋งเรือพระราชทาน เมื่อวันที่ 21 กรกฎาคม พ.ศ. 2447
พิพิธภัณฑ์อีกแห่งในวัดคือ พิพิธภัณฑ์สมเด็จพระญาณสังวร สมเด็จพระสังฆราช สกลมหาสังฆปริณายก สร้างใน พ.ศ. 2548 ลักษณะเป็นทรงไทย 2 ชั้น 4 หลังคาแฝด ชั้นบนเป็นไม้สักทอง ฝาปะกน สร้างขึ้นเพื่อเป็นการรำลึกถึงสมเด็จพระสังฆราชเจ้า กรมหลวงวชิรญาณสังวร เมื่อครั้งเสด็จทรงเยี่ยมวัดประดู่เมื่อวันที่ 3 มิถุนายน พ.ศ. 2548 สถานที่อีกแห่งหนึ่งที่สำคัญในวัดประดู่ก็คือ ศูนย์สาธิตศิลปะการทำหัวโขนและเศียรครู (หอศิลป์) สร้างเมื่อ พ.ศ. 2548 เป็นหอศิลป์แสดงขั้นตอนการทำและการฝึกทำหัวโขนและเศียรครู
พระอุโบสถมีภาพจิตรกรรมฝาผนังอยู่ตรงกลางด้านหลังพระประธาน เป็นภาพเขียนต้นพระศรีมหาโพธิ์โดยมีองค์สมเด็จพระสัมมาสัมพุทธเจ้าพระประธานในพระอุโบสถตรัสรู้พร้อมอัครสาวกเบื้องซ้ายและขวา บริเวณด้านข้างหน้าต่างทั้งซ้ายและขวามีเทวดาหุ่นปั้นมากมายแสดงความยินดี พระประธานในอุโบสถเป็นพระพุทธรูปโบราณสมัยอยุธยา ศิลปะแบบล้านช้าง ชาวบ้านเรียกว่าพระพุทธเจ้าใหญ่หรือพระพุทธชินสีห์บารมีแสน
ด้านนอกอุโบสถคือ ศาลาการเปรียญ มีภาพวาดบนผนังเพดานแบบดั้งเดิมสมัยพระบาทสมเด็จพระพุทธเลิศหล้านภาลัยซึ่งวาดด้วยสีฝุ่นดินสอพอง เช่น ภาพชุมนุมเทวดา ภาพหนุมานแผลงฤทธิ์เหินเวหา ภาพฤๅษี ภาพคนธรรพ์ ภาพหัวล้านชนกัน และภาพพุทธประวัติ ด้านหลังอุโบสถเป็นศาลาข้างน้ำ
จักรพรรดิอันเน
จักรพรรดิอันเน (安寧天皇) หรือเรียกอีกพระนามว่าชิกิตสึฮิโกตามาเตมิ โนะ มิโกโตะ เป็นจักรพรรดิในตำนานองค์ที่สามของญี่ปุ่น ตามที่ได้จัดเรียงไว้ในรายพระนามจักรพรรดิญี่ปุ่น ไม่ค่อยมีใครรู้จักเกี่ยวกับจักรพรรดิองค์นี้มากนักเนื่องจากขาดหลักฐานสำหรับการตรวจสอบและศึกษาเพิ่มเติม
จักรพรรดิอันเนเป็นที่รู้จักในฐานะ จักรพรรดิในตำนาน เกิดข้อโต้แย้งในหมู่นักประวัติศาสตร์ถึงการมีอยู่จริงของพระองค์ ไม่มีสิ่งใดในโคจิกินอกจากพระนามและลำดับพงศาวลีของพระองค์ รัชสมัยของจักรพรรดิอันเนถูกกล่าวว่าเริ่มต้นใน 549 ปีก่อนคริสตกาล พระองค์มีจักรพรรดินี 1 องค์และโอรส 3 องค์ หลังจากที่พระองค์สวรรคตใน 511 ปีก่อนคริสตกาล โอรสองค์ที่สองหรือองค์ที่สามของพระองค์จะกลายเป็น จักรพรรดิองค์ถัดไป
อ้างอิง
-577
-510
กีฬาไตรกีฬาในโอลิมปิกฤดูร้อน 2024
การแข่งขันกีฬาไตรกีฬาในโอลิมปิกฤดูร้อน 2024 ที่กรุงปารีสมีกำหนดจัดขึ้นตั้งแต่วันที่ 30 กรกฎาคมถึง 5 สิงหาคมที่สะพานเจน่า โดยมีนักกีฬาทั้งหมด 110 คนเข้าร่วมแข่งขันในแต่ละประเภทชายและหญิง หลังจากประสบความสำเร็จอย่างล้นหลามที่โตเกียว 2020 การแข่งขันผลัดผสมยังคงอยู่ในรายการไตรกีฬาเป็นครั้งที่สองในโอลิมปิก
รูปแบบ
ไตรกีฬาโอลิมปิกประกอบด้วยสามองค์ประกอบ ว่ายน้ำ 1.5 กิโลเมตร (0.93 ไมล์) ปั่นจักรยาน 40 กิโลเมตร (25 ไมล์) และวิ่ง 10 กิโลเมตร (6.2 ไมล์) การแข่งขันจะอยู่ในรูปแบบของรายการเดียวระหว่างผู้แข่งขันทั้งหมดที่ไม่มีการแบ่งฮีต
รายการทีมผสมใหม่ประกอบด้วยทีมสี่คน (ชายสองคนและผู้หญิงสองคน) นักกีฬาแต่ละคนเล่นไตรกีฬาว่ายน้ำ 300 เมตร (980 ฟุต) ปั่นจักรยาน 8 กิโลเมตร (5.0 ไมล์) และวิ่ง 2 กิโลเมตร (1.2 ไมล์) ในรูปแบบผลัด
อิวัน รากิติช
อิวัน รากิติช (Ivan Rakitić; เกิดวันที่ 10 มีนาคม ค.ศ. 1988) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้กับเซบิยาและทีมชาติโครเอเชีย
แหล่งข้อมูลอื่น
1988
อำเภอซินญิบาร
ซินญิบาร (زِنْجِبَار) เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 25,524 คน
โมบิลสูท วิกทอรี่ กันดั้ม
โมบิลสูท วิกทอรี่ กันดั้ม (Mobile Suit Victory Gundam) เป็นภาพยนตร์การ์ตูนทางโทรทัศน์ (อะนิเมะ) ออกอากาศครั้งแรกในประเทศญี่ปุ่นระหว่างปี ค.ศ. 1993-1994 โดยเป็นหนึ่งในซีรีส์กันดั้ม
เนื้อเรื่องย่อ
การต่อสู้กันของอาณาจักร ซันสการ์ และสหพันธ์โลก นำโดยหนุ่มน้อยอุซโซ่ ผู้ซึ่งขับ วิกทอรี่กันดั้มซึ่งประจำอยู่กับหน่วยเล็กๆที่เป็นหน่วยเดียวที่ขวางทางอาณาจักร ซันสการ์อยู่ ความหวังของสหพันธ์ ต้องมาฝากไว้กับเด็กน้อยนิวไทป์อีกครั้ง เหมือนครั้งสงคราม 1 ปี
ผจญภัยครอบครัวจอมเพี้ยน ฝ่าโลกอนาคต
ผจญภัยครอบครัวจอมเพี้ยน ฝ่าโลกอนาคต (Meet the Robinsons) ออกฉายวันที่ 23 นาคม พ.ศ. 2550 กำกับโดย สตีฟ แอนเดอร์สัน.
เนื้อเรื่องย่อ
เรื่องราวเริ่มต้นขึ้นด้วย ลูอิส เด็กชายอัจฉริยะ ผู้รักในเครื่องยนต์กลไกและมีความหวังที่จะตามหาครอบครัวที่เขาไม่เคยพบหน้าอย่างไม่เสื่อมคลาย แต่การเดินทางของลูอิสกำลังจะพาเขาไปสู่สถานที่ที่แม้แต่ตัวเขาเองยังคาดไม่ถึง สถานที่ที่ไม่มีคำว่าเป็นไปไม่ได้ นั่นคืออนาคต.
เมื่อลูอิสได้พบกับคนแปลกหน้าชื่อวิลเบอร์ โรบินสัน เขาก็ต้องร่วมผจญภัยข้ามเวลาและได้ไปเจอกับครอบครัวที่ไม่เหมือนครอบครัวไหนๆ ครอบครัวโรบินสันสุดหรรษาแห่งโลกอนาคต ผู้จะช่วยเขาค้นหาความลับที่น่าอัศจรรย์ใจและสะเทือนอารมณ์เกี่ยวกับศักยภาพที่ไร้ขีดจำกัดของตัวเอง.
แต่การเดินทางอันเหลือเชื่อของเขายังทำให้เขาปะทะกับตัวร้ายที่แม้พวกเหล่าร้ายด้วยกันยังไม่อยากข้องเกี่ยวด้วย โบว์ลเลอร์ แฮท กาย ผู้ขโมยสิ่งเดียวที่ทำให้ลูอิสได้พบบ้านไป.
สายเลือดแห่งรัก
สายเลือดแห่งรัก เป็นละครโทรทัศน์ไทยแนวดราม่า จากบทประพันธ์ของ  เบญจวรรณ โอฬารนิธิกุล บทโทรทัศน์โดย เบญจวรรณ, ปัณณ์ สิเนห์ กำกับการแสดงโดย นสรณ์ พนังคสิริ ออกอากาศเมื่อ 26 พฤษภาคม พ.ศ. 2549 – 24 มิถุนายน พ.ศ. 2549 ทุกวัน ศุกร์-อาทิตย์ เวลา 20.30 น. ทางสถานีโทรทัศน์สีกองทัพบกช่อง 7 เป็นเรื่องที่ถูกนำเสนอผ่านการพิจารณาอนุมัติโดยบอร์ดคณะกรรมการช่อง 7 ผู้จัด เป่า จิน จง
เตียวเปา
เตียวเปา เป็นบุตรชายคนโตของเตียวหุย อายุมากกว่ากวนหิน (บุตรชายกวนอู ) 1 ปี เตียวเปาเป็นนักรบที่มีฝีมือไม่แพ้พ่อ ออกศึกกับพระเจ้าเล่าปี่ครั้งแรกที่ศึกอิเหลง (ออกศึกพร้อมกับกวนหิน) เพื่อแก้แค้นซุนกวนให้กวนอูและเตียวหุยที่ถูกฆ่าตาย เตียวเปาแสดงฝีมือให้เป็นที่ประจักษ์หลายครั้ง แต่ศึกครั้งนี้ พระเจ้าเล่าปี่ต้องพ่ายให้กับสติปัญญาของลกซุน จนต้องถอยทัพไปที่เป๊กเสีย และตรอมพระทัยสวรรคต
ภูมิอากาศแบบอบอุ่นชื้นภาคพื้นสมุทร
ภูมิอากาศแบบอบอุ่นชื้นภาคพื้นสมุทร เป็นภูมิอากาศในเขตชายฝั่งตะวันตกและบริเวณละติจูดกลางของทวีปส่วนใหญ่บนโลก ภูมิอากาศแบบนี้มักมีฤดูร้อนซึ่งอบอุ่น (แต่ไม่ร้อน) และฤดูหนาวซึ่งเย็นสบาย (แต่ไม่หนาวเย็นจนเกินไป) มีช่วงอุณหภูมิในแต่ละปีค่อนข้างแคบ ไม่ค่อยพบฤดูแล้ง ปริมาณหยาดน้ำฟ้ากระจายตัวทั่วทั้งปี ภูมิอากาศแบบอบอุ่นชื้นภาคพื้นสมุทรมีอิทธิพลมากบริเวณตอนเหนือของยุโรปตะวันตก บางส่วนของเทือกเขาแอปพาเลเชียน บางส่วนของทวีปอเมริกาใต้ และพื้นที่ส่วนน้อยในทวีปแอฟริกา, ทางตะวันออกเฉียงใต้ของประเทศออสเตรเลีย และนิวซีแลนด์
เตียวเปา
หลังพระเจ้าเล่าปี่สวรรคต เตียวเปาก็คอยช่วยเหลือขงเบ้งในศึกต่าง ๆ หลายครั้ง โดยมักจะได้รับคำสั่งให้ทำงานพร้อมกับกวนหิน ต่อมา เตียวเปาป่วยหนัก ในขณะที่ขงเบ้งไปตีวุยกก๊ก ในระหว่างที่กำลังได้ชัยสุมาอี้ ขงเบ้งกลับได้รับข่าวร้ายว่าเตียวเปาเสียชีวิตแล้ว ขงเบ้งเสียใจมากจนล้มป่วยต้องถอยทัพกลับไป
ภูมิอากาศแบบอบอุ่นชื้นภาคพื้นสมุทร
ตามระบบการแบ่งเขตภูมิอากาศแบบเคิพเพิน ตัวอย่างของเขตซึ่งมีลักษณะภูมิอากาศแบบอบอุ่นชื้นภาคพื้นสมุทรจะแทนด้วยตัวอักษร Cfb บางครั้งพื้นที่ซ่งแทนด้วยตัวอักษร Csb หรือพื้นที่บริเวณทะเลเมดิเตอร์เรเนียนก็ไม่ได้มีภูมิอากาศแบบเมดิเตอร์เรเนียน แต่กลับมีภูมิอากาศแบบอบอุ่นชื้นภาคพื้นสมุทรแทน (Cfb)
เตียวเปา
รายชื่อบุคคลที่โดนสังหารโดยเตียวเปา
184
อำเภอซิบาห์
ซิบาห์ (سباح) เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 15,996 คน
อองเป๋ง
อ้างอิง
248
พระอิศวรี
อิศวรี (Sanskrit: ईश्वरी, IAST: Īśvarī) เป็นฉายานามในศาสนาพราหมณ์ ฮินดูอันมาจากภาษาสันสกฤต หมายถึงพระเทพีอันเป็นอิตถีพละของพระอิศวร นอกจากนี้ยังหมายถึงศักติหรือิตถีพละศักดิ์ของตรีมูรติอันได้แก่นางพระสุรัสวดี นางศรีเทพีและเจ้าแม่ศรีมหาอุมาเทวี
นิรุกติศาสตร์
ตามรากศัทพ์ของนามนี้หมายถึง สตรี หรือ เทพีผู้เป็นใหญ่ ฉายา อิศวรี นี้หมายถึง เทพีผู้เป็นใหญ่มักนิยมใช้โดยมากในลัทธิศักติ
บริตทานี สโนว์
บริตทานี แอนน์ สโนว์ (Brittany Anne Snow) เกิดเมื่อวันที่ 9 ตุลาคม ค.ศ. 1986 เป็นนักแสดงและนักร้องชาวอเมริกัน เธอเริ่มการแสดงครั้งแรกในซีรีส์เรื่อง Susan "Daisy" Lemay
ในเดือนกันยายน ปี 2010 เธอได้ร่วมก่อตั้งขบวนการ เลิฟ อิส ลาวเดอร์ ร่วมกับเอ็มทีวีและมูลนิธิเดอะ เจด ฟาวน์เดชัน เพื่อต่อยอดจากแรงสนับสนุนออนไลน์หลังจากที่มีการฆ่าตัวตายของวัยรุ่นหลายคนในเดือนเดียวกัน ขบวนการนี้ ที่มีอิทธิพลต่อชีวิตคนหลายล้านไปแล้ว ได้เชื้อเชิญให้ทุกคนที่เคยรู้สึกว่าถูกเอารัดเอาเปรียบ ถูกเข้าใจผิดหรือถูกกีดกัน ให้มาพูดคุยกัน
วอลเลย์บอลชายชิงแชมป์โลก 1998 รอบคัดเลือก
วอลเลย์บอลชายชิงแชมป์โลก 1998 รอบคัดเลือก เป็นการแข่งขันรอบคัดเลือกระหว่างปี ค.ศ. 1997 – ค.ศ. 1998 สำหรับครั้งที่ 13 ของวอลเลย์บอลชายชิงแชมป์โลกซึ่งจัดขึ้นที่ประเทศญี่ปุ่น การแข่งขันจะถูกแบ่งออกเป็นหลายกลุ่มแบ่งตามทวีป
แอฟริกา
8 ทีมชาติที่เข้าร่วมการคัดเลือก แต่มาลาวี ไลบีเรีย และโกตดิวัวร์ ได้ถอนทีมออกจากการแข่งขัน แคเมอรูนจึงได้เข้าแข่งขันแทนในกลุ่มบี
เอเชียและโอเชียเนีย
12 ทีมชาติได้เข้าร่วมการคัดเลือก แต่บาห์เรนและฟิลิปปินส์ได้ถอนทีมออกจากการแข่งขัน โดย 2 อันดับแรกของกลุ่มซี และกลุ่มดี และผู้ชนะของกลุ่มอี จะผ่านการคัดเลือกเข้าชิงแชมป์โลก
ยุโรป
28 national teams entered qualification. The teams were distributed according to their position in the FIVB Senior Men's Rankings. Teams ranked 1–15 automatically qualified for the second round.
นกจู๋เต้นเขาหินปูน
นกจู๋เต้นเขาหินปูน (Variable limestone babbler, Greyish Limestone Babbler, Limestone wren-babbler ) เป็นนกในวงศ์นกมุ่นรก (Pellorneidae) พบใน ประเทศจีน ลาว เมียนมา ไทย และ เวียดนาม ถิ่นอาศัยตามธรรมชาติของนกจู๋เต้นเขาหินปูน มีความเฉพาะเจาะจงคือพบได้เฉพาะในป่าดิบชื้นกึ่งเขตร้อนและเขตร้อน บนภูเขาหินปูนเท่านั้น
ศัพทมูลวิทยา
ชื่อนกจู๋เต้น น่าจะมาจากคำผสมในภาษาไทยวนล้านนา ᨶ᩠ᨠᩫᨧᩩᨲᩮ᩠ᨶ᩶ (นกจุเต้น ซึ่งออกเสียงว่า นก-จุ๋-เต้น) หมายถึง นกกระโดดไปทุกที่
อนุกรมวิธาน
นกจู๋เต้นเขาหินปูน (Gypsophila crispifrons) มี 3 ชนิดย่อย
ลักษณะทางชีววิทยาและพฤติกรรม
นกจู๋เต้นเขาหินปูน มีสีน้ำตาลเทาตลอดหัว ลำตัว และหาง มีลำคอเป็นริ้วขาวดำสลับกัน และคิ้วซีด ใต้ตาช่วงคออาจมีแต้มสีส้มแดงเล็กน้อย ตลอดแนวจากหน้าผากถึงหลังเป็นเส้นขนมีแกนที่มีสีน้ำตาลอ่อนคล้ายเป็นจุด ๆ ดูเผิน ๆ คล้ายกับนกจู๋เต้นหางสั้น (Streaked Wren Babbler)
นกจู๋เต้นเขาหินปูนมักมักกระโดดหาอาหารใกล้พื้นดินมักอยู่ตามซอกหิน ในรอยแตกและรอยแยกของหินปูน และไม้พื้นล่าง ตามปกติจะพบหากินเป็นคู่ กินแมลงเป็นอาหารหลัก แต่ก็มีรายงานขึ้นต้นไม้สูงเพื่อกินน้ำหวานดอกไม้ด้วย เช่น ต้นทองหลาง เสียงร้องเป็นชุดโน้ตซ้ำ ๆ ที่มีเสียงดังแหลมสูง "อู่-วี้ด อู่-วี้ด" และมีเสียงค่อนข้างแหบ
ถิ่นที่อยู่และการกระจายพันธุ์
พบได้เฉพาะในป่าเขาหินปูนเท่านั้น ในที่ราบถึงระดับความสูงจากน้ำทะเล 915 เมตร
นิเวศวิทยาและการอนุรักษ์
นกจู๋เต้นเขาหินปูน เป็นนกเพียงชนิดเดียวในประเทศไทยที่มีความเฉพาะเจาะจงต่อถิ่นอาศัยแบบเขาหินปูน ประชากรของมันจึงลดลงจากการที่ถิ่นอาศัยถูกทำลาย เนื่องจากยังคงมีการสัมปทานระเบิดเขาหินปูนเพื่อผลิตปูนซีเมนต์ เป็นเหตุให้นกที่มีการกระจายพันธุ์แคบอย่าง นกจู๋เต้นเขาหินปูนชนิดย่อยสระบุรี (Rufous Limestone Babbler - Gypsophila crispifrons calcicola) นั้นถูกจัดเป็นชนิดที่เสี่ยงต่อการสูญพันธุ์ในบัญชีแดงของ IUCN (VU) ในเขตเขาหินปูนของประเทศไทยนอกจากนกจู๋เต้นเขาหินปูนสระบุรีแล้ว ยังมีสัตว์ขนาดเล็กอีกหลายชนิดโดยเฉพาะสัตว์เลื้อยคลานที่เป็นสัตว์ถิ่นเดียว คือ อาศัยอยู่เฉพาะตามเขาหินปูน และถูกคุกคามจากสัมปทานเขาหินปูนเช่นเดียวกัน
ป่าเขาหินปูนที่พอจะเหลืออยู่ตามวัดต่าง ๆ ที่พอจะเป็นแหล่งอาศัยของนกจู๋เต้นและสัตว์อื่น ๆ ได้อาศัย แต่ด้วยค่านิยมในการปล่อยสัตว์เลี้ยงในบริเวณวัด สัตว์ปล่อยเหล่านี้เป็นภัยคุกคามที่ค่อนข้างร้ายแรงโดยเฉพาะแมวจรจัดต่อนกและสัตว์ป่าขนาดเล็ก ซึ่งในต่างประเทศที่มีการเก็บข้อมูลพบว่าสัตว์ท้องถิ่นถูกล่าจนเหลือจำนวนน้อยลงมากโดยแมวที่เลี้ยงแบบปล่อยนั่นเอง
พระจันทรโคจรคุณ (ยิ้ม จนฺทรํสี)
ประวัติ
พระจันทรโคจรคุณ เกิดเมื่อวันอังคารขึ้น 8 ค่ำ เดือน 12 ปีมะเส็ง ตรงกับวันที่ 14 พฤศจิกายน พ.ศ. 2352 ชาติภูมิอยู่สามเสน เขตดุสิต กรุงเทพมหานคร โยมบิดาชื่อมา โยมมารดาชื่อคง
ต่อมาในเดือน 7 พ.ศ. 2373 ได้อุปสมบทเป็นพระภิกษุที่วัดราชาธิวาส พระสุเมธมุนี (ซาย พุทฺธวํโส) เป็นพระอุปัชฌาย์ พระบาทสมเด็จพระจอมเกล้าเจ้าอยู่หัวเมื่อทรงพระผนวชเป็นพระกรรมวาจาจารย์ จากนั้นได้ศึกษาภาษาบาลีจนแปลได้ แต่ไม่ได้เข้าสอบ ต่อมาได้ติดตามพระอริยมุนี (ทับ พุทฺธสิริ) ย้ายไปอยู่วัดโสมนัสราชวรวิหาร จนถึงปี พ.ศ. 2402 พระบาทสมเด็จพระจอมเกล้าเจ้าอยู่หัวทรงตั้งเป็นพระราชาคณะอยู่วัดบวรนิเวศราชวรวิหาร
เมื่อพระบาทสมเด็จพระจอมเกล้าเจ้าอยู่หัวทรงตั้งวัดมกุฏกษัตริยารามแล้วเสร็จ ได้ทรงโปรดให้แห่พระจันทรโคจรคุณจากวัดบวรนิเวศวิหารมาเป็นเจ้าอาวาสรูปแรก ในวันศุกร์ ขึ้น 7 ค่ำ เดือน 8 ตรงกับวันที่ 26 มิถุนายน พ.ศ. 2411 ท่านได้ปกครองวัดนี้จนถึงแก่มรณภาพ
อุปนิสัย
สมเด็จพระมหาสมณเจ้า กรมพระยาวชิรญาณวโรรส ได้ศึกษาข้อวัตรปฏิบัติอยู่กับพระจันทรโคจรคุณนานถึง 2 ปี 2 เดือน ได้ตรัสเล่าว่าท่านเป็นพระผู้เคร่งครัดในพระวินัย สมถะ เยือกเย็น เอื้อเฟื้อเผื่อแผ่ ไม่ถือตัวว่าเป็นผู้ใหญ่แม้เมื่ออยู่กับผู้น้อย พูดน้อย ไม่พูดเสียดสีเพ้อเจ้อ ไม่แสดงอาการโกรธเคืองใคร มีสติมาก
มรณภาพ
พระจันทรโคจรคุณ ถึงแก่มรณภาพในคืนวันจันทร์ แรม 12 ค่ำ เดือน 10 ตรงกับวันที่ 9 ตุลาคม พ.ศ. 2425 ตอนที่ท่านมรณภาพนั้นเทียนและโคมไฟที่จุดอยู่ต่างดับลงพร้อมกันทั้งที่ไม่มีลมพัด เมื่อภิกษุสามเณรช่วยกันจุดไฟขึ้นใหม่จึงพบว่าท่านมรณภาพแล้ว
เทศบาลเมืองอ่างทอง
อ่างทอง เป็นเทศบาลเมืองแห่งหนึ่งและแห่งเดียวในจังหวัดอ่างทอง เป็นเมืองศูนย์กลางของจังหวัด ตั้งอยู่บนทั้งสองฝั่งของแม่น้ำเจ้าพระยา มีพื้นที่ครอบคลุมหลายตำบลในอำเภอเมืองอ่างทอง ได้แก่ ตำบลตลาดหลวง ตำบลบางแก้ว และบางส่วนของตำบลศาลาแดง ตำบลบ้านแห ตำบลบ้านอิฐ ตำบลโพสะ และตำบลย่านซื่อ โดยในปี พ.ศ. 2561 เมืองอ่างทองมีประชากรจำนวน 12,803 คน